Ուիլյամ Գոլդ

Ուիլյամ Գոլդ (, ), ամերիկացի գրաֆիկական դիզայներ, որը հայտնի է հազարավոր ֆիլմերի պաստառների դիզայններով։ Իր կարիերայի յոթանասուն տարիների ընթացքում Գոլդն աշխատել է Հոլիվուդի մեծագույն կինոռեժիսորների հետ, այդ թվում՝ Լոուրենս Օլիվիեի, Քլինթ Իսթվուդի, Ալֆրեդ Հիչքոքի, Սթենլի Կուբրիկի, Էլիա Կազանի և Ռիդլի Սքոթի հետ։ Նրա առաջին պաստառը Յանկի Դուդլ Դենդիի համար էր, իսկ վերջին գործը՝ Ջ․ Էդգարի համար (2011)։ Գոլդի ստեղծած ամենահայտնի պաստառները եղել են «Կասաբլանկա», «Սատանա քշողը» և «Սթինգ» ֆիլմերի համար։

Վաղ տարիներ 
Բիլ Գոլդը ծնվել է 1921 թվականի հունվարի 3-ին Բրուքլինում (Նյու Յորք), Ռոուզի (Սաքս) և Փոլ Գոլդի որդին։ Սամուել Ջ. Թիլդենի միջնակարգ դպրոցն ավարտելուց հետո նա ստացել է կրթաթոշակ, ապա Նյու Յորքի Պրատ ինստիտուտում սովորել նկարազարդում և դիզայն։

Սկզբնական կարիերա 
Գոլդը իր պրոֆեսիոնալ դիզայներական կարիերան սկսեց 1941 թվականին, Վորներ Բրադերսի գովազդային բաժնում։ Նրա առաջին պաստառը 1942 թվականին Ջեյմս Քեգնիի Յանքի Դուդլ Դենդի գեղարվեստական մյուզիքլի համար էր, որին հաջորդեց Կասաբլանկայի պաստառը։ Այնուհետև զորակոչվեց ԱՄՆ բանակ, որտեղ նա ներգարվվեց տեղեկատվական ֆիլմերի արտադրության մեջ։1946 թվականին՝ ավարտելով ծառայությունը, նա վերսկսեց իր կարիերան՝ նախագծելով պաստառներ  Վորներ Բրադերսի համար, որտեղ 1947 թվականին դարձավ պաստառների դիզայնի ղեկավար

1959 թվականին եղբայրը՝ Չարլին միացավ նրան բիզնեսում, և նրանք ստեղծեցին ԲՋ Չարլզը ֆիլմի թրեյլերներ պատրաստելու համար։ Չարլին զբաղվում էր ԲՋ Չարլզով Լոս Անջելեսում, իսկ Բիլը՝ Նյու Յորքում։ 1987 թվականին Չարլին թողեց բիզնեսը և Վերմոնտում անցավ թոշակի։ Չարլի Գոլդը մահացավ 2003 թվականի դեկտեմբերի 25-ին՝ 75 տարեկան հասակում։

Bill Gold Advertising 
1962 թվականին  Նյու Յորքի Վորներ Բրադերս գովազդային կազմակերպության լուծարումից հետո, Գոլդը Նյու Յորքում ստեղծեց Bill Gold Advertising-ը։1997 թվականին Բիլը տեղափոխեց ընկերությունը Սթեմֆորդ, Կոնեկտիկուտ և շարունակեց իր բիզնեսը՝ պատրաստելով պաստառներ Քլինթ Իսթվուդի կողմից արտադրված, ղեկավարած, կամ խաղացած յուրաքանչյուր ֆիլմի համար, ի թիվս այլոց։ 1994 թվականին Բիլը արժանացել է The Hollywood Reporter-ի կյանքի նվաճումներ մրցանակին։ Ռիչարդ Բենջամինը Ռեժիսորների Գիլդիայում հանդիսավոր արարողության հաղորդավարն էր, որի ժամանակ Քլինթ Իսթվուդը  The Hollywood Reporter-ի անունից մրցանակը հանձնեց Բիլ Գոլդին։

Բիլ Գոլդը եղել է Իլյուստրատորների միության, Գեղարվեստական ​​ղեկավարների ակումբի և Կինոարվեստի և գիտության ակադեմիայի անդամ։

Հետագա կյանքը 
Կյանքի վերջին տարիներին Բիլ Գոլդը բնակվում էր Գրինվիչում, Կոնեկտիկուտ։ Թոշակի անցավ 2003 թվականին։ 2011 թվականի հունվարին՝  ծննդյան 90-ամյակին ընդառաջ, սահմանափակ քանակությամբ մի մեծածավալ կենսագրական հետահայաց հատոր հրատարակվեց։ Նույն տարում Գոլդը վերադարձ կատարեց՝ համաձայնելով ստեղծել պաստառներ Քլինթ Իսթվուդի Ջ.Էդգար ֆիլմի համար։ Գոլդը մահացավ 2018 թվականի մայիսի 20-ին, 97 տարեկան հասակում, Գրինվիչի հիվանդանոցում Ալցհեյմերի հիվանդության բարդացումներից։

Ֆիլմի պաստառներ 

Իր առաջին կինոնախագծից՝ Յանքի Դուդլ Դենդիից հետո, Գոլդը համագործակցեց ամերիկյան կինոարդյունաբերության լավագույն կինոռեժիսորների և կինոպրոդյուսերների հետ։ Հատկապես բեղուն էր Գոլդի համագործակցությունները նկարազարդող Բոբ Պիկի հետ։ Գոլդի գործունեությունը տևել է ութ տասնամյակ, որի ընթացքում նա  ներգրավվել է ավելի քան 2000 պաստառների ստեղծման մեջ։

1940-ականներ 

 «Յանքի Դուդլ Դենդի» Yankee Doodle Dandy) (1942)
 «Կասաբլանկա» Casablanca (1942)
 «Օր ու գիշեր» Night and Day (1946)
 «Խոր քունը» The Big Sleep (1946)
 «Մի փաղչիր ինձանից » Escape Me Never (1947)
 «Ձմեռային հանդիպում» Winter Meeting (1948)
 «Պարան» Rope (1948)

1950-ականներ 

 «Անծանոթները գնացքում» Strangers on a Train(1951)
 «Տրամվայ ցանկություն» A Streetcar Named Desire (1951)
 «Արծաթե բաժակ» The Silver Chalice (1954)
 «Եդեմի արևելքը» East of Eden (1955)
 «Պարոն Ռոբերտս» Mister Roberts (1955)
 «Տիկնիկ»Baby Doll (1955)
 «Հսկա» Giant (1956)
 «Միայնակ ռեյնջերը» The Lone Ranger (1956)
 «Մոբի Դիկ» Moby Dick(1956)
 «Որոնողները» The Searchers (1956)
 «Սխալ մարդը» The Wrong Man (1956)
 «Դեմք ամբոխի մեջ» A Face in the Crowd (1957)
 «Ջեյմս Դինի պատմությունը» The James Dean Story (1957)
 «Ննջազգեստի խաղ» The Pajama Game (1957)
 «Հույժ գաղտնի գործ» Top Secret Affair (1957)
 «Ծերունին և ծովը» The Old Man and the Sea (1958)

1960-ականներ 

 «Գնչու» Gypsy (1962)
 «Երաժիշտը» The Music Man (1962)
 «Իմ գեղեցկուհին» My Fair (1964)
 «Սեքսը և միայնակ աղջիկը» Sex and the Single Girl (1964)
 «Մեծ մրցավազքը» The Great Race (1965)
 «Ո՞վ է վախենում Վիրջինիա Վուլֆից» Who's Afraid of Virginia Woolf? (1966)
 «Բոննի և Քլայդ» Bonnie and Clyde (1967)
 «Աղվեսը» The Fox (1967)
 «Սպասիր մինչև մթնի» Wait Until Dark (1967)
 «Բարբարելլա» Barbarella (1968)
 «Բուլիտ» Bullitt (1968)
 «Զվարճալի աղջիկ» Funny Girl (1968)
 «Արքաների երազանքը» A Dream of Kings(1969)
 «Նկարազարդ մարդը» The Illustrated Man (1969)
 «Վայրի փունջ» The Wild Bunch (1969)

Լավագույն նկարի հաղթողները 

 «Կասաբլանկա» Casablanca (1942)
 «Իմ գեղեցկուհին» My Fair Lady(1964)
 «Խայթոց» The Sting (1973)
 «Հասարակ մարդիկ» Ordinary People1980)
 «Դասակ» Platoon (1986)
 «Աններելի» Unforgiven (1992)

Ծանոթագրություններ

Արտաքին հղումներ 
  Bill Gold reflects on his art and his career.
  This feature article about Gold's career has a link to fourteen images of his posters.
 
 
1994 Hollywood Reporter Lifetime Achievement Award video 
 Meet Bill Gold: The Man Behind the Most Iconic Movie Posters Ever

Ամերիկացի գրաֆիկներ
Ամերիկացի դիզայներներ
Ամերիկացի արվեստագետներ
Վիքիպեդիա:ԲՊՀ հոդվածներ 2023